text: Drage-Føniks-tæppet
  
  publiceret: 2016-09-22 06:43:42+02:00
  Drage-Føniks-tæppet, Berlintæppet, knyttet tæppe, udført i Tyrkiet i 1400-tallet. Sammen med Marbytæppet er det blandt de ældste bevarede tyrkiske tæpper.
  De geometrisk stiliserede figurer fremstiller en drage i kamp med Fugl Føniks, et motiv, der stammer fra Kina. Det ca. 170 cm×90 cm store tæppe blev fundet 1886 i en kirke i Italien og findes nu i Islamisches Museum i Berlin.
  Læs mere om tyrkiske tæpper.